Farsus

Farsus er en slekt av biller som ligner smellere (Elateridae).

Utseende 
Små (ca. 7 millimeter), slanke, brunlige råtevedbiller. Hodet er forholdsvis lite og lett nedoverbøyd. Antennene er 11-leddete, ganske lange, sagtakkede. Brystskjoldet (pronotum) er rundet, noe hvelvet, med en midtfure og uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet. De har tydelige lengdestriper. Beina er temmelig korte og spinkle.

Levevis 
Artene i denne slekten har såkalt hypermetamorfose, det vil si at det første larevstadiet (kalt triungulin) er mye ulikt de senere stadiene . Larvene til Farsus dubius forekommer i råtten, død ved av eik.

Utbredelse 
Slekten er utbredt i den palearktiske sone og Sørøst-Asia, også med en art på Madagaskar. Fire arter fra Mellom- og Sør-Amerika blir også plassert her, men bør trolig overføres til en egen slekt

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien kamråtevedbiller (Melasinae) Fleming, 1821
 Stammen Dirhagini Reitter, 1911
 Slekten Farsus Jacquelin du Val, 1860
 Farsus ainu Fleutiaux, 1922 - Japan
 Farsus brevis Fleutiaux, 1931 - Sørøst-Asia
 Farsus costipennis Fleutiaux, 1926 - Madagaskar
 Farsus dubius (Piller & Mitterpacher, 1783) - Vest- og Sentral-Europa
 Farsus exoticus Bonvouloir, 1875 - Sørøst-Asia
 Farsus obenbergeri Roubal, 1941 - Kina
 Farsus obesus Iablokoff-Khnzorian, 1964 - Georgia
 Farsus salvazai Fleutiaux, 1918 - Sørøst-Asia
 Amerikanske arter som mest trolig bør plasseres i en annen slekt:
 Farsus elavatus Bonvouloir, 1875
 Farsus oblitus Horn, 1890
 Farsus obscurus Bonvouloir, 1875
 Farsus wagneri Fleutiaux, 1934

Referanser

Eksterne lenker 
 Bilde av Farsus dubius
 

Biller formelt beskrevet i 1860
Dyr formelt beskrevet av Pierre Nicolas Camille Jacquelin du Val
Råtevedbiller